《赠旧同舍王景阳》
宋代·何梦桂

何许相逢客路岐，相看须鬓各成丝。两年衰病苦牢落，千里故人伤别离。

江月不遗流水逝，天风未起老桑知。人生百岁先朝露，惟有贞名死不隳。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。